b'\n_START_ARTICLE_\nFrancisco Ayala\n_START_PARAGRAPH_\nFrancisco Ayala Garc\xc3\xada-Duarte (16. maaliskuuta 1906 Granada, Espanja \xe2\x80\x93 3. marraskuuta 2009 Madrid, Espanja) oli espanjalainen kirjailija._NEWLINE_Ayala julkaisi ensimm\xc3\xa4isen romaaninsa 19-vuotiaana. Espanjan sis\xc3\xa4llissodan j\xc3\xa4lkeen h\xc3\xa4n siirtyi Argentiinaan, jossa asui vuoteen 1950 saakka. Kirjoittamisty\xc3\xb6ns\xc3\xa4 ohella h\xc3\xa4n opetti sosiologiaa. H\xc3\xa4n asui ja ty\xc3\xb6skenteli my\xc3\xb6s Brasiliassa, Puerto Ricossa ja Yhdysvalloissa ennen palaamistaan vuonna 1960 Espanjaan, miss\xc3\xa4 kuoli 103-vuotiaana._NEWLINE_Ayalalle my\xc3\xb6nnettiin kirjailijanuransa aikana useita palkintoja kuten Cervantes-palkinto (1991) ja Asturian ruhtinaan palkinto (1998).'